મુંબઈ, 25 ઑક્ટોબર : દેશમાં કૉમેડી કિંગ તરીકે જાણીતાં જસપાલ ભટ્ટીના આકસ્મિત મોતથી બૉલીવુડ સહિત સમગ્ર દેશ આઘાતમાં છે. કોઈને સમજાતું નથી કે તેમને કાયમ હસાવનાર માણસ આમ અચાનક તેમને છોડીને કઈ રીતે જતો રહ્યો. લોકો ફેસબુક, ટ્વિટર ઉપર પોતાનો આઘાત પ્રકટ કરી રહ્યાં છે. આપને જણાવી દઇએ કે હાસ્ય કલાકાર, લેખક, અભિનેતા, ફિલ્મકાર અને ટેલીવિઝનની જાણીતી હસ્તી જસપાલ સિંહ ભટ્ટીનું ગુરુવારે વહેલી સવારે ત્રણ વાગ્યે એક માર્ગ અકસ્માતમાં મોત થઈ ગયું. આ અકસ્માત પંજાબમાં જલંધર પાસે શાહકોટ ખાતે થયો. અકસ્માતમાં તેમના પુત્ર જસરાજ પણ ઈજાગ્રસ્ત થયાં છે.